medieval-data/medieval-latin-ner-HOME-Alcar-sents huggingface dataset:
Si vero redditus et res quos et quas idem Johannes habet apud Cherantois et in appenditiis et pertinentiis ipsius loci sufficere non possent ad solutionem dictorum vini et bladi dicte Comitisse faciendam dictus Johannes promittit et tenetur supplere de aliis redditibus suis ubicumque sint et quicumque illud quod deficeret ad dictam solutionem bladi et vini predictorum faciendam ; hec omnia predicta et singula prout superius sunt expressa prefatus Johannes promittit et tenetur bona fide firmiter tenere ac etiam observare et contra non venire nec aliquid attemptare se ac heredes suos et omnia bona sua mobilia et inmobilia presentia et futura quo ad hoc dicte Comitisse specialiter obligando dicta vero Comitissa in nostra propter hoc presentia constituta predictam donationem gratanter recepit pro sua portione que contingit eandem in bonis paternis ac maternis et que possent eidem infuturum competere in bonis antedictis quittat etiam et absolvit coram nobis memoratum Johannem super omnimoda particione , portione et divisione que competit eidem Comitisse in bonis paternis ac maternis antedictis et promittit quod in bonis que sibi possent competere ex parte patris et matris ipsius Comitisse nichil de cetero reclamabit preter quam duos modios vini predictos et dictum dimidium modium bladi et quod ipsum Johannem super residuo bonorum paternorum ac maternorum seu etiam acquisitorum non vexabit nec in aliquo molestabit et est sciendum quod post decessum predicte Comitisse dicti duo modii vini cum dicto dimidio modio bladi ad jam dictum Johannem vel ejus heredes pacifice revertentur prout asserunt coram nobis Comitissa et Johannes antedicti vult etiam et concedit prefatus Johannes quod si ipse quod absit contra premissa vel premissorum aliquod venerit seu aliquid attemptaverit nos , vel . .
officialis Eduensis qui pro tempore fuerit ipsum excommunicemus et excommunicatum faciamus nuntiari ad petititionem dicte Comitisse vel ejus certi mandati ubicumque suam idem Johannes faciat mansionem se quo ad hoc jurisdictioni curie Eduensis totaliter supponendo .
In cujus rei memoriam et testimonium ad preces et instantiam dictorum Johannis et Comitisse presentibus litteris sigillum curie Eduensis duximus apponendum .
Actum et datum Edue , anno Domini mo cco sexagesimo tercio , mense septembri .
| XLVII De dimidio modio bladi maiorisse de Avesnis | Universis presentes litteras inspecturis , et specialiter omnibus et singulis presbyteris et capellanis in civitate diocesis et Cameracensis , constitutis ad quos presentes littere pervenerint , officialis sedis Cameracensis vacantis , salutem in Domino .
Noverint universi quod domicella Gilla , maiorissa de Avesnis , Wauberti , in iure coram nobis propter hoc personaliter constituta , spontanea voluntate , sine vi et dolo , dedit , contulit , et concessit ac dat et confert , concedit , ac recognovit et recognoscit se propter Deum et in puram et perpetuam elemosinam , donatione inter vivos et absque aliqua revocatione facienda dedisse , contulisse , et concessisse bene et legitime ecclesie de Favarchiis , ordinis Cysterciensis , Noviomensis diocesis , procuratore ipsius ecclesie presente coram nobis , dimidium modium bladi , ad mensuram de Sancto Quintino , annui et perpetui redditus .
In quo redditu bladi predicti eadem ecclesia tenebatur et obligata erat eidem Gille , maiorisse , ut coram nobis recognovit et asservit eadem Gilla , pro quadam pecia terre site infra clausuram sive muros ecclesie supradicte , a qua solutione redditus bladi predicti , eadem Gilla ecclesiam predictam imperpetuum , bene et legitime quitavit et quitat , ac quittam clamavit et clamat , amicabiliter et benigne ac omne ius et omnem eide Gille actionem in predicto annuo redditu bladi competentes eidem ecclesie cessit et cedit ratione elemosine supradicte .
Promittens nichilominus eadem Gilla , maiorissa , fide et iuramento corporaliter prestitis ab eadem quod contra donationem , concessionem , collationem , et quitationem redditus bladi predicti , per se vel per alium , non veniet in futurum , nec aliquid in eodem redditu bladi predicti decetero reclamabit seu reclamari procurabit .
Pro quibus omnibus et singulis supradictis firmiter observandis , tenendis , et faciendis , predicta Gilla se suosque heredes et successores , cum omnibus bonis suis , mobilibus et immobilibus , presentibus et futuris , eidem ecclesie de Favarchiis sollempniter et efficaciter obligavit et obligat , renuntians quantum hec , eadem Gilla tam pro se quam pro suis heredibus et successoribus subdictis , fide et iuramento iam prestitis ab eadem exceptioni doli mali , vis , metus , et fraudis recognitionis , donationis , collationis , concessionis , et quitationis predicti redditus bladi non factorum , omni consuetudini et statuto cuiuslibet , prime sive loci omni deceptioni et lesioni , maiori et minori , beneficio restitutionis in integrum et specialiter ad hoc quod allegare seu dicere non possit se ipsam vel suos heredes aut successores fuisse vel esse deceptos vel lesos in hiis agendis seu concedendis , omni iuris auxilio , tam canonicus quam civiles , omni privilegio crucis indulto seu etiam indulgendo , et omnibus aliis exceptionibus et rebus que possent obici contra presens instrumentum vel factum , et que predicte Gille et eius heredibus et successoribus possent prodesse et valerie et predicte ecclesie nocere vel abesse quam domicella Gillam , maiorissam , monuimus competentes , viva voce et in hiis scriptis , et monemus ut premissa omni et singula antedicta , prout superius dicta facta et narrata sunt firmiter faciat , teneat , ad impleat et observet .
Inde est quod nobis , omnibus et singulis presbyteris et capellanis antedictis , precipiendo mandamus quatinus , si predicta domicella Gilla contra premissa vel aliquid premissorum decetero venerit seu fecerit ipsam ex tunc pro quolibet defactu premissorum excolicetis et excolicatam denuncietis sine exceptione alterius mandati ubicunque , quandocunque , et quotienscunque a latore presente super hoc fueriti requisiti , cum in hoc expresse coram nobis eadem Gilla consenserit et se nostre iuridictioni super hoc supposuerit , et quid inde feceritis nobis fideliter rescribatis , ita quod in hiis exequendis unus verum alium vel alios non exceptet .
In cuius rei testimonium , presentibus litteris sigillum sedis Camerensis duximus apponendum .
| Universis presentes litteras inspecturis , R , divina permissione abbas Sancti Preiecti iuxta Sanctum Quintinum , ordinis Sancti Benedicti , Noviomensis dyocesis , totusque eiusdem loci conventus , salutem in domino .
Noverit universitas vestra quod cum religiose mulieres , abbatissa et conventus beate Marie de Farvachiis , ordinis Cysterciensis , eiusdem dyocesis , haberent et possiderent in territorio Sancti Preiecti , sub districtu et dominio nostro , quatuor modiatas et duas sestariatas terre , vel circiter , ad mensuram Sancti Quintini , et sex anseres annui et perpetui redditis , assignatas et capiendas ad tres sestariatas terre Iohannis de Roucourt , armigeri , sitas in territorio predicto de super Le Castelet que quondam fuit Stephani , dicti Estevert pissonarii , et nos etiam ipsis religiosis mulieribus cerneremur singulis annis in duabus anseribus annui et perpetui redditus , nosque haberemus et possideremus quasdam grossas decimas in territorio et parrochia de Fonsummis que vocatur de domo , sive de dote , altaris , quas a nobis tenuerunt dicte mulieres , per longum tempus , sub annuo censu decem modiorum frumenti et quinque modiorum avene , ad mensuram ville Sancti Quintini .
Item cum ipse religiose deberent nobis unam libram cere annui et perpetui redditus singulis annis in futurum , nos ex una parte et dicti abbatissa et conventus de Farvachiis ex altera , attendentes in hoc utilitatem utrarumque ecclesiarum , videlicet nostre et ecclesie de Farvachiis , permutationem sive scanbium de omnibus premissis fecimus in hunc modum , videlicet quod dicti abbatissa et conventus nobis quatuor modiatas et duas sestariatas terre , vel circiter , predicte , cum octo ansibus predictis annui et perpetui redditus et quicquid iuris habebant in eisdem terra et anseribus quitaverit in perpetuum et quitavit .
| LVIII De quatuor modiatis bladi et avene apud Fontanas .
| Universis presentes litteras inspecturis , Iohannes , Dei pacientia abbas Sancti Nicholai sub Ribodimonte , totus eiusdem loci conventus , salutem in domino sempiternam .
Quoniam que coniuncta et maxime permixta sunt sepe prebent contentionis materiam , nos de quibusdam decimis quas habebamus permixtas inter decimas religiosarum mulierium , abbatisse et conventus de Farvachiis , in territoriis de Fontanis beate Marie , seu parochiam , et de quadam portione , videlicet quarta parte quam dicte religiose habebant in decimis nostris de Fontanis , quam quartam partem percipiebant singulis annis in grangia nostra de Fontanis predictis , et de quadam decima quam ipse religiose habebant in una modiata terre , vel arcit , sita in parochia predicto inter terras curtis de Abbatisvilla , de bonorum consilio et pro utilitate evidenti utriusque partis et de assensu earundem , nos et dicte abbatissa et conventus de Farvachiis talem fecimus permutationem , videlicet quod predicte abbatissa et conventus de cetero habebunt et percipient in futurum totam decimam quam habebamus in terris earundem et in terris curtis , que vocatur curtis Sancti Preiecti , videlicet in quadam pecia terre que sita est in loco qui dicitur ad nemus de Grimechonibus , que pecia continet novem sextariatas et dimidiam , et ad semitam de Farvachiis in una modiata , decem virgis minus , in quibus habebamus medietatem decime .
Item loco qui dicitur Au Markais in sex sextariatis et uno quarto ; ad terram Roberti Pointelet in novem sextariatis et tresdecim virgis ; ad Album Fossatum in tribus sextariatis et quinque virgis ; ad locum qui dicitur En Pesieres in viginti sex sextariatis et dimidia et sex virgis ; in loco qui dicitur En Pesieres in decem sextariatis et septemdecim virgis ; ad locum qui dicitur En Pesieres in sex sextariatis , uno quarto minus ; et ad locum qui dicitur Aubus Ramon in quinque sextariatis et dimidia , in quibus terris habebamus totam decimam .
Item ad locum qui dicitur in Valle Aubree in una modiata terre , uno quarto minus ; ad semitam in septem sextariatis et septemdecim virgis et dimidia ; Au Pouchel in duabus sextariatis et dimidia et sex virgis , et in hiis terris percipebamus medietatem decime .
Item ad campum de Cheri in una modiata , quindecim virgis minis ; ad locum qui dicitur En Pesieres in tribus modiatis , uno quarto minus ; ad semitam de Abbatisvilla in quatuor sextariatis et duodecim virgis ; ad campum Des Courtiens in septemdecim sextariatis et viginti septem virgis ; ad semitam de Sancto Quintino in decim sextariatis et tresdecim virgis ; ad locum qui dicitur En Pesieres in una modiata uno quarto minus ; item En Pesieres in novemdecim sextariatis et dimidia ; item En Pesieres in quinque sextariatis , et uno quarto ; rursum en Pesieres in viginti tribus sextariatis ; ad locum qui dicitur En Prier Liu in duabus modiatis et uno quarto ; in terris Petri de Brissi in quatuor sextariatis ; ad fossam Christam in quinque sextariatis , quatuordecim virgis minus ; ad nemus Herberti in sex sextariatis et viginti septem virgis ; in Vallibus in quatuor et quinquaginta tribus virgis ; subtus nemus de Fontanis in quatuor sextariatis et quadraginta quinque virgis , et in hiis terris ultimo nominatis , percipiebamus totam decimam .
Item ad nemus Herberti in duodecim sextariatis et triginta tribus virgis , in quibus percipiebamus quartam partem decime .
Item in undecim modiatis terre de Farvachiis , in quibus percipiebamus viginti garbas bladi , quando terra erat blado onerata , et totidem garbas avene , quando dicta terra erat onerata avena nomine decime .
Et licet predictas decimas perciperemus in locis predictis , ut dictum est , in hiis tamen abbatissa et conventus de Farvachiis predictus habebant quartam partem , exceptis palea et stramine , quam percipiebant singulis annis in dicta grangia nostra de Fontanis .
Et ob hoc tenebantur apponere singulis annis sumptibus suis unum servientem , qui vocatur Avant Cache , pro predictis decimis conservandis et colligendis , cum adducebantur ad grangiam nostram .
Decimas autem quas habebamus in locis et terris superius nominatis , et quicquid iuris habebamus aut habere poteramus in eisdem quoquomodo , quitamus in futurum predictis abbatisse et conventui de Farvachiis .
Et hiis mediantibus et in recompassionem seu restaurationem premissorum qitam partem quam predicte mulieres , abbatissa et conventus de Farvachiis , habebant et percipiebant singulis annis de decimis predictis in grangia nostra de Fontanis , ut dictum est , et illam decimam quam habebant in modiata terre , vel circiter , predicta sint inter terras curtis de Abbatisvilla , nobis quitaverunt in futurum , et quicquid iuris habebant in eisdem .
Quam quartam partem , cum decima modiate terre predicte , vel circiter , habebimus et recipiemus in futurum , salvis et retentis ipsis religiosis mulieribus de dicta quarta parte , quatuor modiis , ad mensuram Sancti Quintini , duabus partibus bladi , et tercia parte avene , bene et sufficienter purgans , neque de meliori , neque de peieri , sed de mediocri .
Tenemur etiam cum hoc , et promittamus solvere et reddere singulis annis presbyterio parochiali de Fontanis predictis , totum redditum quem habet assignatum ad decimas predictas , et quem percipere consuevit , et chanchellum ecclesie parrochialis retinere nostris sumptibus et expensis in futurum , nec de cetero tenebuntur dicte mulieres apponere servientem predictum ad dictas conservandas et colligendas , sed de hoc quitamus easdem in futurum .
| Universis presentes litteras inspecturis , W , divina permissione abbas ecclesie Sancti Foilliani , ordinis Premonstratensis , Cameracensis dyocesis , et eiusdem loci conventus , salutem in domino sempiternam .
Noverint universi quod cum religiose mulieres , abbatissa et conventus ecclesie de Farvachiis , ordinis Cysterciensis , Noviomensis dyocesis , haberent et possiderent quasdam decimas in quibusdam terris nostris sitis , videlicet in campo Dou Vignoit , contiguo semite per quam itur de Farvachiis ad Fontanas in colle , et in tribus sesteriatis terre nostre , vel circiter , sitis iuxta muros curtis nostre de Crois sus Farvachiis .
Et etiam haberent et possiderent quatuor sesteriatas et quinquaginta et sex virgas terre , vel circiter , ad mensuram Viromandie , sitas et contiguas ad culturam nostram de Crois .
Et nos haberemus et possideremus septem sesteriatas et decim virgas , ad dictam mensuram , sitas et contiguas vie per quam itur de Farvachiis apud Boskiaus .
Et etiam haberemus et possideremus decimas in quinque mencaldatis et septemdecim virgis , vel circiter , terre domini de Sancto Preiecto militis sint et contiguis vie per quam itur de Fousommes versus Bovionchamp .
Nos ex una parte et dicte mulieres ex altera , in hoc utrarumque ecclesiarum , videlicet nostre et ecclesie de Farvachiis , utilitatem accendentes de consilio bonorum scambium sive permutationem , fecimus inter nos de dictis terris et decimis , in hunc modum : quod nos predictis mulieribus predictas terras et decimas nostras , in dictis locis sitas , et que nostre fuerant , ut dictum est , quitavimus in futurum , cum omni iure quod habebamus , aut habere poteramus , in eisdem , volentes et concedentes quod dicte mulieres dictas terras et decimas , que nostre fuerant , de cetero teneant pacifice , et quiete , libere , et absolute , possideant pariter , et habeant et de eisdem gaudeant in futurum .
Notum facimus universis , tam presentibus quam futuris , quod cum abbatissa et conventus monasterii de Farvachiis , Cysterciensis ordinis , pro quibusdam rebus sibi tam elemosinatis quam aliis acquisitis in censivis et assodiis nostris , videlicet duodecim sextariis terre arabilis , sitis in districtu de Roussoy , que fuerunt Gaufridi , dicti Daunoy .
Item uno prato , una vinea , et uno bocheto , sitis in territorio de Lierval .
Item una vinea sita En Maisencouture , et duodecim libris annui redditus existentibus in hostagiis in villa Sancti Quintini , sibi et ecclesie sue perpetuo remansuris .
Cum magistro Gurardo Poriou Suessius , canico , ad hec deputato pro nobis , finaverint pro quadraginta tribus libris et octo solidis Parisiensis eidem magistro Evardo , solutis pro nobis prout de hiis , per ipsius Evrardi patentes litteras , nobis constat nos financiam huiusmodi ratam et gratam habentes volum , et eisdem religiosis concedimus quod ipse , pro se et suo monasterio ante dicto , predicta omnia acquisita perpetuo teneant et habeant absque coactione vendendi , vel extra manum suam ponendi , salvo in allis iure nostro et iure in omnibus alieno .
Actum Parisiensi anno domini millesimo ducentesimo nonagesimo secundo , mense novembris .
| Ego , Radulphus , milez , dictus de Brawecourt , notum facio omnibus tam presentibus quam futuris quod ego , pro remedio anime domine Aedilis , quondam uxoris mee , defuncte , et divino intuitu contuli seu donam ecclesie de Farvachiis , Cysterciensis ordinis , duos medios frumenti , ad mensuram de Sancto Quintino , capiendos in perpetuum in festo Sancti Remigii in capite octobris annuatim , in grangia mea curtis mee de Foussommes , que dicitur curtis Sancti Preiecti , pro pitantia conventus de Farvachiis facienda in die anniversarii dicte domine Aedilis .
Quod anniversarium , ob amorem quem habuerunt abbatissa et conventus versus dictam dominam Aedilim , et ob gratiam quam habuit dicta divina Aedilis versus easdem abbatissam et conventum , dicte abbatissa et conventus promiserunt se facturas in perpetuum annuatim in ecclesia de Farvachiis .
In cuius rei testimonium , presens scriptum dicte ecclesie de Farvachiis tradidi sigilli mei munimine roboratum .
Apres du tierch mui que mes chiers et a mes peres Raous de Brawecourt , escuiers , leur laissa et aumosna , en sen testament , a prendre cascun an a tous jours , seur les revenues et les pourfis de me grange de Saint Pri , seur le quele li doy autre mui sont assis .
Et jou , Jehans devant dis , le don , et l'otroi , et le lais fais de mes chiers taion et pere devant dis loe , gree , aprueve , et conferme et mi consent .
Car par le recort de bonne gens j'ai enquis et seu diligamment que uns tans jadis entre mi ou men procureur souffissant estauli de par mi d'une part , et le roi , le senescal de Vermendois , tout le commun du pais , ou le plus grant partie du commun , et lez dites religieuses pour tant comme a chascun muntoit et pooit monter d'autre part , debas mut seur chou que le ou a me ou a me de parmi aviesmes fait esbonner et ahenner le dite voie , lez dites religieusez avec lez autrez devant nommez seu dolurent .
| LXVI De quatuor modiis tam bladi quam avene apud Fontanas beate Marie .
| Universis presentez litteras inspecturis , Iohannes , Dei patientia abbas Sancti Nicholai sub Ribodimonte , totusque eiusdem loci conventus , salutem in domino sempiternam .
Quoniam me coniuncta et maxime permista sunt prebent contentionis materiam , nos de quibusdam decimis quas habebamus permixtas inter decimas religiosarum mulierum , abbatisse et conventus de Farvachiis , in territorio de Fontanis beate Marie , seu parochiam , et de quadam portione , videlicet quarta parte quam dicte religiose habebant in decimis nostris de Fontanis , quam quartam partem percipiebant singulis annis in grangia nostra de Fontanis predictis , et de quadam decima quam ipse mulieres habebant in una modiata terre , vel circiter , sita in parochia tu predicto inter terras curtis de Abbatisvilla , de bonorum consilio et pro utilitate evidenti utriusque partis et de assensu earundem , nos et dicte abbatissa et conventus de Farvachiis talem fecimus permutationem , videlicet quod predicte abbatissa et conventus de cetero habebunt et percipient in futurum totam decimam quam habebamus in terris earundem et in terris curtis , que vocatur curtis Sancti Preiecti , videlicet in quadam pecia terre que sita est loco qui dicitur ad nemus de Grimechoubus , que pecia continet IX sestariatas et dimidiam ; et ad semitam de Farvachiis in una modiata , decem virgas minus , in quibus habebamus medietatem decime .
Item in loco qui dicitur Au Markais in sex sestariatis et uno quarto ; ad terram Roberti Pourcelet in novem sesteriatis in XX sex sesteriatis et dimidia et XIII virgis ; ad Album Fossatum in tribus sestariatis et quinque virgis ; ad locum qui dicitur Empesierez in XX sex sestariatis et dimidia et VI virgis ; in loco qui dicitur Empesieres in decem sestariatis et XVII virgis ; ad locum qui dicitur Empesieres in VI sestariatis , uno quarto minus ; et ad locum qui dicitur Aubusramum in quinque sestariatis et dimidia .
Item ad locum qui dicitur in Valle Aubree in una modiata , uno quarto minus ; ad semitam in VII sestariatis et XVII virgis et dimidia ; au Pouchel in duabus sestariatis et dimidia et sex virgis .
Item ad campum de Cheri in una modiata , XV virgis minus ; ad locum qui dicitur Empesieres in tribus modiatis , uno quarto minus ; ad semitam de Abbatisvilla in quatuor sestariatis et XII virgis ; ad campum Des Courtius in XVII sestariatis et XXVII virgis ; ad semitam de Sancto Quintino in X sestariatis et XIII virgis ; ad locum qui dicitur Empesieres in una modiata , uno quarto minus ; item Empesierez in XIX sestariatis et dimidia ; item Empesieres in quinque sestariatis et uno quarto ; rursum Empesieres in XXIII sestariatis ; ad locum qui dicitur En Prierliu in duabus modiatis et uno quarto ; in terris Petri Debrissi in quatuor sestariatis ; ad Fossam Christiam in quinque sestariatis , XIIII virgis minus ; ad nemus Herberti in sex sestariatis et XXVII virgis ; in Vallibus in quatuor sestariatis et LIII virgis ; subtus nemus de Fontannis in quatuor sestariatis et XV virgis .
Item ad nemus Herberti in XII sestariatis et triginta tribus virgis , in quibus percipiebamus quartam partem decime .
Item in undecim modiatis terre de Farvachiis , in quibus percipiebamus XX garbas bladi quando terra erat blado honerata , et totidem garbas avene quando dicta terra erat honerata avena nomine decime .
Et licet predictas decimas perciperemus in locis predictis , ut dictum est , in hiis tamen abbatissa et conventus de Farvachiis predictis habebant quartam partem , exceptis palea et stramine quam percipiebant singulis annis in dicta grangia nostra de Fontanis .
Et ob hoc tenebantur singulis annis apponere sumptibus suis unum servientem , qui vocatur Avant Cache , pro predictis decimis conservandis et colligendis cum adducebantur ad grangiam nostram .
Decimas autem quas habebamus in locis et terris superius nominatis et quicquid iuris habebamus , aut habere poteramus , in eisdem quoquomodo quitavimus in futura predictis abbatisse et conventui de Farvachiis .
Et hiis mediantibus et in recompensationem seu restaurationem premissorum , quartam partem quam predicte mulieres , abbatissa et conventus de Farvachiis , habebant et percipiebant singulis annis de decimis predictis in grangia nostra de Fontanis , ut dictum est , et illam decimam quam habebant in modiata terre , vel circiter , predicta sint inter terras curtis de Abbatisvilla , nobis quitaverunt in futurum et quicquid iuris habebant in eisdem .
Quam quartam cum decima modiate terre predicte , vel circiter , habebimus et recipiemus in futurum , salvis et retentis ipsis religiosis mulieribus de dicta quarta parte , quatuor modiis ad mensuram Sancti Quintini , duabus partibus bladi , et tertia parte avene bene et sufficienter purgatis , neque de meliori , neque peiori , sed de mediocri .
Tenemur etiam cum hoc , et promittimus solvere et reddere , singulis annis presbytero parrochiali de Fontanis predictis , totum redditum quem debus assignatum ad decimas predictas , et quem percipere consuevit , et cancellum ecclesie parrochialis retinere nostris sumptibus et expensis in futurum nec de cetero tenebuntur dicte mulieres apponere servientem predictum ad dictas decimas conservandas et colligendas , sed de hoc quitamus easdem in futurum .
| XXXVIII Dou terage de le tere ki fu frere Jehan de Sekehart .
| Universis presentes litteras inspecturis , magister Robertus de Monte Acuto , canonicus et officialis Noviomensis , in domino salutem .